Road trip! ~ Die Affêre
← ‘n Anderste Alleen
Ek en my meisies is alleen by die see. Soos elkeen van ons vorige avonture was hierdie een ook nie juis uneventfull nie. Ons moes DRIE keer terug draai vir goed wat ons vergeet het.
Warden se kerktoring het ons nog altyd laat wonder en ons besluit om te gaan kyk. Die dorp en strate is vervalle, maar die kerk is waardig en grotesk. Pragtig gebou met sandsteen en klip.
.Ons eet lank en stadig ontbyt in Harrismith (Spur natuurlik, ek het immers ñ 4 jarige!) Ek geniet die oomblik. Kyk na my twee jongstes wat baldadig op die trampolien spring en lag hardop vir hulle lewenslus. Ek en my pragtige oudste dogter cheers ons trip met Mugg & Bean serious cappucinos. (my koffie verslawing het na die volgende geslag oorgespoel). Ek voel lewendig.
Van Reenen pas is toe en ons moet Oliviershoek pas om ry. Pragtig! ñ Nostalgiese roete verby Bergville en Winterton, maar ver en stadig!! Ek wys vir hulle die plekkies waar ek en hulle Pa al geeët het en vertel van ons pieknieks en staptogte in die berge in ons ‘jongdae’
Ek wou vir hulle Howick waterval wys, maar het my misgis met die skool uitkom verkeer en moes omdraai. Die natuur roep, maar Zandri raak kort voor Pietermaritzburg aan die slaap en ek besluit om te knyp. Die son skyn saggies oor haar gesig en sy lyk soos ñ engel..
Toe moes ek knyp en knyp en KNYP! As iemand ooit gewonder het oor ñ besigheidsgeleentheid! Toilette tussen PMB en Amanzimtoti!
Na 9 ure kom ons by ons bestemming
Die kinders se vreugde was aansteeklik. Ek vier die lewe met Chardonnay en vuur.. Rustig en vreedsaam saam met my drie bestes.
Het wel my Liefste gemis..
Hoe beskryf ñ mens vyf dae by die see alleen saam met jou dogters? ñ Groot bederf. ñ Hemelse seën. ñ Beproewing met tye. 😃 Onbeskryflik kosbaar. Herinnerings wat ñ leeftyd gaan duur.
Iets wat ek vir altyd sal koester. Iets wat ek vir almal sal aanbeveel. Man of vrou. Waag dit. Beleef dit. Leef dit!
Geniet die lewe! Gryp die oomblikke. Bou verhoudings, herinnerings. Ja ons doen dit wanneer ons as gesinne saam is, maar die dinamika is anders wanneer jy alleen is. Die fokus is anders. Mag hierdie road trips en avonture my dogters inspireer om eendag die waagmoed te hê om dieselfde te doen met hulle kinders.
Mag dit deel vorm van my legacy aan hulle..
Cheers op die lewe!
1454total visits,4visits today
Posted in Ma Wees	| Tagged Avontuur, ouerskap, Vakansie